**Bestyrelsesmøde den 10. januar 2012**

Til stede: Liz, Klaus, Marc, Mette, Mie

**Generalforsamling:**

Afholdes onsdag den 14. marts. Klaus booker lokale til formålet i medborgerhuset og laver indkaldelse.

Klaus kontakter hhv. Gravers og Anne Dorthe mhp. referent og dirigentrollen.

Klaus Mie og Mette er på valg og genopstiller alle.

Liz undersøger mulighederne for et foredrag om oversvømmelse og kloakrenovering i forlængelse af generalforsamlingen. Vi kunne evt. invitere en fra kommunen med kendskab til de lokale forhold.

**Karensparken:**

En skraldespand er blevet sprængt i forbindelse ned nytår. Vi rydder op og bestiller en ny til foråret.

Vi skal have lavet fliseunderlag til skraldespandene i forbindelse med en kommende arbejdsdag, og der skal nyt grus på stisystemerne.

**Økonomi:**

Der er kun en enkelt restance der vedrører et konkursbo, hvor vi har problemer med at få afgjort ejerforholdet.

Vejfonden har i indeværende år betalt 110.000 kr. i forbindelse med to rotteskader. Reparationsarbejdet er udført af kommunen. Dermed er to brønde nu også lavet.